|  |
| --- |
|  |
|  |
|  |
| A kurzus kódja: BBN-FIL-232:5; BBN-FIL18-232.01.01; BMA-FILD-232.13; BBN-FIL-402.304; BBN-FIL18-402.50; BMA-FILD-402.310 | | |
| A kurzus megnevezése: Arisztotelész cselekvéselmélete (*Az állatok mozgásáról*) | | |
| A kurzus címe angolul: Aristotle’s theory of action (*De motu animalium*) | | |
| A kurzus előadója: Bene László doc. | | |
| A kurzus helye és ideje: MÚK 4/i, I. em. 129; szerda 10.00-11.30 | | |

|  |
| --- |
| A kurzus előfeltétele(i): |
| A jegyszerzés módja(i): órai munka 30% + referátum 30% + szemináriumi dolgozat 40% |
| Követelmények:  Az óra látogatásköteles, max. 3 hiányzás engedélyezett. 1) A forrásszöveg kijelölt részéből minden résztvevő óráról-órára felkészül, és aktívan részt vesz a szövegrész megbeszélésében. 2) Referátum: a forrásszöveg egy fejezetének ismertetése, valamelyik kommentár felhasználásával, vagy beszámoló valamilyen egyéb, az oktatóval egyeztetett szakirodalmii tételről. 3) Szemináriumi dolgozat: BA hallgatók 7, MA hallgatók 10 oldal terjedelemben készítenek szemináriumi dolgozatot a szöveg által felvetett valamely filozófiai kérdésről, esetkeg a mű összefüggéseiről az arisztotelészi filozófia egyéb részeivel. A témát október közepéig egyeztetni kell az oktatóval. A dolgozat leadási határideje a vizsgaidőszak első hetének pénteki napja.  **A résztvevőknek angolul vagy más idegen nyelven (német vagy francia) gördülékenyen kell tudniuk szakirodalmat olvasni.** |

|  |
| --- |
| A kurzus leírása, tematikája:  A szemináriumon Arisztotelész *Az állatok mozgásáról* (*De motu animalium*) című művét elemezzük, általam készített új magyar fordításának szövege alapján.  *Az állatok mozgásáról* címe alapján specializált témát dolgoz fel, mely kevesek érdeklődésére tarthat számot. Valójában az értekezés mind tematikáját, mind tárgyalási módját tekintve szerteágazó, és filozófiailag alapvető kérdésekhez vezet el. Platón több dialógusában is az önmozgó lelket teszi meg minden mozgás princípiumának. Arisztotelész egyszerre kritizálja és fejleszti tovább ezt az elemzést: érvelése szerint az önmozgó nem a lélek, hanem az élőlény, melyben – többféle módon is – megkülönböztethetünk egy mozgató és egy mozgatott aspektust, a mozgás végső kiindulópontja pedig szükségképpen mozdulatlan. Ezt az elemzést kozmológiai, biológiai, lélekfilozófiai és cselekvéselméleti-etikai összefüggésben egyaránt alkalmazza. A mindenség mozgásáért végső soron egy mozdulatlan mozgató felelős; az élőlények mozgását egy, a reprezentációs képesség által megjelenített tárgy okozza, mely nem mechanikusan, hanem a vágy vagy törekvés tárgyaként generál mozgást. A reprezentációs készség és a törekvőképesség kettősségén nyugvó elemzés az állati viselkedést és az emberi cselekvést is leírhatja. Arisztotelész a mozgás/cselekvés magyarázatára egy általános magyarázó modellt vezet be, a praktikus szillogizmus modelljét, melyben a felső premissza valamilyen vágynak, az alsó premissza a cselekvés valamilyen releváns körülményének felel meg. Arisztotelész megkísérel arra is magyarázatot adni, miképp mozgatják a testet a lelki működések.  A kurzus kutatószeminárium, melyen a szöveg egyes szakaszai szerint haladva, a mű alapvető kommentárjait forgatva, olykor szakirodalmi tételeket is megvitatva mélyedünk el a témában. Az óra egyik célja, hogy az új fordítást korrigáljam a téma iránt érdeklődő hallgatók reakciói, kérdései, felvetései alapján. (Görög nyelvtudás nem szükséges: annak kell kiderülnie, miként működik a fordítás a magyar filozófiai nyelv közegénben.)  **Figyelem! A szeminárium önmagában nem készít fel a Filozófiatörténet 2. vizsgára. Az értekezés nem része a vizsgaanyagnak. Ugyanakkor sajátos szögből bepillantást enged Arisztotelész természetfilozófiájának, lélekfilozófiájának, metafizikájának és etikájának elveibe, ezért önálló munkára képes, a téma iránt érdeklődő, vállalkozó kedvű hallgatók Filozófiatörténet 2 szemináriumként is elvégezhetik.** (E félévben átfogó, a vizsgaanyag jelentős részét lefedő Filozófiatörténet 2 szemináriumot, angolul tartok; következő félévben a tanszék hirdetni fog magyar nyelvű, reguláris Fil. tört. 2 szemináriumot.) |

|  |
| --- |
| **Irodalom:**  *Aristotle’s De Motu Animalium*. Text with Translation, Commentary, and Interpretive Essays by Martha Craven Nussbaum. Princeton University Press, 1978/1985/2020.  Aristotle, *De Motu Animalium*: *a new critical edition of the Greek text* by Oliver Primavesi, with an English translation by Ben Morison, and an Introduction by Christof Rapp and Oliver Primavesi, Oxford University Press, 2023.  *Aristote. Le Mouvement des animaux*, suivi de *La Locomotion des animaux*. Traduction et présentation par Pierre-Marie Morel. Paris  Corcilius, Klaus: *Streben und Bewegen. Aristoteles’ Theorie der animalischen Ortsbewegung*. Quellen und Studien zur Philosophie 79.Berlin/New York.  Rapp, Christof – Primavesi, Oliver (editors): *Aristotle's De motu animalium: Symposium Aristotelicum*. Oxford University Press, 2020. |